cyanic-selkie/wikianc huggingface dataset:
Tokelau
Samferdsel og kommunikasjoner
Tokelaus toppnivådomene .tk var med 31 millioner domener det hyppigst benyttede toppnivådomenet i verden i 2016. Dette kommer av at de fleste domenenavnene kan registreres gratis, mot at det vises et reklamebanner i en ramme øverst på siden. Domenet ble registrert hos Internet Assigned Numbers Authority i 1997. Det har per mai 2014 Telecommunication Tokelau Corporation (Teletok) som sponsor og firmaet BV Dot TK i Amsterdam i Nederland som administrativ og teknisk kontakt.
Energi
Landsbyforvaltningene står for elektrisitetsforsyningen, importerer og lagrer drivstoff. Tokelau importerer petroleumsprodukter og drivstoff. I 2011 utgjorde importen av diesel 181,000 liter, bensin 162,000 liter og parafin 57,000 liter.
Diesel ble i hovedsak benyttet til å generere elektrisitet. I 2012 ble arbeid med å erstatte dieselgeneratorene med solenergi fullført. Etter dette er dieselaggregatene beholdt som reserveløsning for nødsfall. Det arbeides videre med å helt erstatte importert diesel med kokosnøttolje.
Tidssone
Før nyttår 2012 endret Tokelau plassering i forhold til den internasjonale datolinjen. Tidligere hadde landet ligget rett øst for datolinjen. I slutten av desember 2011 flyttet landet til like vest for datolinjen og endret tidssone for å komme nærmere New Zealand i tid. Etter dette ligger landet én time foran New Zealand og på samme dato.
Offentlige høytidsdager
Tokelau har mange av de samme offentlige høytidsdagene som New Zealand. I tillegg til årstids- og religiøse helligdager, som nyttårsdag, langfredag og andre påskedag og første juledag, er Waitangi-dagen 6. februar og ANZAC-dagen 25. april offentlige høytidsdager. I New Zealand feires dronningens offisielle fødselsdag første mandag i juni. Arbeidets dag er offentlig høytidsdag første mandag i oktober. Landet markerer Tokehega-dagen 3. september i anledning om datoen da Tokehega-traktaten, som definerer grensen mellom Tokelau og Amerikansk Samoa, trådte i kraft. Eldsterådene i landsbyene utpeker hvert år to andre lokale høytidsdager.
Utdanning
Det er skoleplikt for barn mellom fem og 15 år. Hver atoll har grunnskole. Myndighetene gir stipend for videre utdanning i Samoa og for studier i New Zealand, Fiji og Samoa. University of the South Pacific er etablert på hvert av atollene og er utstyrt for fjernundervisning slik at studenter kan følge studier som gis fra Fiji.
Medier
Det sendes lokalradio i FM-båndet på hver atoll. Stasjonene begynte sine sendinger i februar 2002. Målet var å gjøre landsbyrådenes beslutninger bedre kjent, samt formidle nyheter, værmeldinger og annet samfunnsrelevant stoff. Sendingene ble også sett på som en måte å ta vare på tokelauisk musikk og kultur. Stasjonene drives av myndighetene. Befolkningen mottar satellittfjernsyn.
I 2008 fantes det 632 internettbrukere per 1,000 innbyggere.
Helse
I 2008 var forventet levealder 69,1 (70,4 år for kvinner, 67,8 år for menn). Forventet levealder er blant de høyeste i stillehavsområdet.
Det har ikke vært tilfeller av barseldød eller spedbarnsdød på mange år. Lite aktivitet og dårlig kosthold bidrar til at neste tre firedeler av befolkningen er overvektige. Halvparten av befolkningen røyker daglig. Tokelau er det land i verden der størst andel i aldersgruppen 20–79 år er rammet av diabetes. 37 % av tokelauerne i denne gruppen lider av diabetes.
Helsevesenet er offentlig. Hver atoll har et sykehus med 12 senger. Sykehusene er betjent med én lege, tre til fem sykepleiere og jordmødre, samt to til fem hjelpepleiere. 95 % av de ansatte i helsesektoren er tokalauere. 80 % er kvinner.
Sykehusene tar hånd om primærhelsetjenesten. Landet er avhengig av å sende pasienter til Samoa og New Zealand for sekundær- og tertiærhelsetjeneste.
Familieforhold og likestilling
De eldste har høy status og har tradisjonelt blitt vist respekt og lydighet. I slektskapssystenet er forholdet mellom brødre og søstre og søskenbarn oppfattes som søsken. Brødre og søstre har gjensidige forpliktelser i forbindelse med blant annet arbeidsinnsats og fordeling av mat.
I landsbyene er det tradisjonelt menn som har hatt lederposisjoner og kvinner har ikke tatt ordet i møter. Kvinner har vært underrepresentert i politikken og i Fono Fakamua. Ved valget i 2008 ble det bare valgt menn til vervene som pulenuku og faipule. I 2014 ble kvinner og menn nominert i særskilte kretser. I februar 2014 kom en kvinne,, for første gang med i regjeringen.
Elis (band)
Elis er et gothic metal-band fra Liechtenstein og Sveits. Bandet startet sin musikalske karrière med Sabine Duenser som frontfigur under navnet Erben der Schöpfung. I 2001 kom deres første CD-single, Elis, og deretter debutalbumet, Twilight. Bandet skiftet senere navn til det nåværende navnet Elis, som også var navnet på debutsingelen.
Tokelau
Familieforhold og likestilling
Flere menn enn kvinner er sysselsatt som arbeidere og i jordbruk og fiske. Menn er også i flertall i tekniske yrker og håndverk. I kontorarbeid og administrasjon er det flere kvinner enn menn. Det er flest kvinner blant de som har profesjonsarbeid.
Kultur
Den tradisjonelle dansen kalles fatele og framføres til sang ved ulike anledninger, men særlig i forbindelse med kveldsarrangementer kalt fiafia. To eller flere grupper veksler da om framføring i en slags konkurranse mellom lag som også spiller mot hverandre i idrett. En kort tekst synges gjentatte ganger fulgt av tromme. Danserne gjør bevegelser som illustrerer utvalgte deler av teksten. Teksten kan omhandle en tradisjonell historie, aktiviteter eller være basert på bibelfortellinger.
Idrett
Idrettslivet er samlet i Tokelau National Sports Federation. Tokelau National Games 2013 ble avholdt på Nukunonu fra 14. til 20. juli. Arrangementet samlet 300 idrettsfolk til konkurranse i kilikiti, en variant av cricket, rugby league, nettball, bordtennis og friidrett.
Rugbykamper mellom lag fra de ulike atollene går tilbake til 1950-årene. Tokelau Table Tennis Association ble i 2011 medlem av International Table Tennis Federation (ITTF).
Miranorte
Miranorte er en kommune i delstaten Tocantins i nordregionen av Brasil.
NM i bandy 1922
'''Det 10. norgesmesterskapet i bandy''' ble vunnet av Ready etter finaleseier 5-3 mot Trygg. Mesterskapet ble arrangert som utslagsturnering, og det deltok 10 klubber.
Finale
Bislett stadion, Oslo, 26. februar 1922.
Sesongen 1921/22
Sesongen var vesentlig viet oppbyggingen av det nye forbundet. Det kan nevnes at den første bandykampen i Bergen ble spilt i januar 1922. Brann vant 12-2 over Minde.
Et sammensatt norsk lag spilte dette året i Stockholm i forbindelse med De nordiske vinterleker. Laget spilte 11-mannskamp mot et svensk lag og tapte 1-13. I en 7-mannskamp mot Finlands representanter ble det tap 2-7.
Easter Road
Easter Road er en lang gate i bydelen Leith i Edinburgh, Skottland, og navnet er også en vanlig benevnelse for et fotballstadion, Easter Road Stadium.
Gaten
Easter Road betyr «gaten mot øst» (og ikke «påskegaten», som noen kanskje ville tro). De lavlandske skotske dialektene har en tendens til å forkorte navn (på engelsk ville navnet være «Eastern Road»). Easter Road er en parallellgate til Leith Walk og forbinder London Road med parken Leith Links. Gaten er om lag én kilometer lang. Før 1920 (da Leith ble innlemmet i byen Edinburgh) utgjorde London Road grensen mellom byene Edinburgh og havnebyen Leith. Grensen mellom Leith og Edinburgh (mot øst) gikk opprinnelig midt i Leith Walk. De som bodde vest for gaten Leith Walk, bodde i Leith, mens de som bodde øst for Leith Walk, bodde i Edinburgh. Ett hundre meter før Duke Street (som forbinder Leith Walk i nord med Hermitage Place i øst ved parken Leith Links) gikk grensen så rett mot øst, slik at også de som bor øst for Leith Walk, nærmere enn ett hundre meter fra Duke Street, bor i Leith. Med andre ord er det bare den nordligste delen av Easter Road som tilhører byen Leith. Hibernian FCs stadion, Easter Road Stadium, i Albion Place lå også opprinnelig i Edinburgh, og har egentlig aldri tilhørt byen Leith, selv om mange tilhengere av fotballklubben i nordøst har likt å tenke at også dette var Leith. Det ligger i dag ni puber i Easter Road, der puben «Four in hand» (navnet skriver seg visstnok tilbake til de fire seriemesterskapene til fotballklubben Hibernian F.C.) nok er den mest kjente. Parken Leith Links (som ligger i bunnen av gaten) er en svært populær park, der det bl.a. spilles søndagsfotball.
Stadion
Easter Road er også den vanligste forkortelsen til Easter Road Stadium, hjemmebanen til Hibernian Football Club. Dette stadionet ligger faktisk ikke i selve Easter Road, men i sidegaten Albion Road. Stadionet har nå 20 250 sitteplasser og Hibernian F.C. har holdt til der siden 1893. Av de fire tribunene var tre av dem rimelig nyoppussede, mens bare East Stand fortsatt bestod av en enkel femtitallskonstruksjon fram til mars 2010. Mandag 1. mars 2010 startet rivingen av den eldste langsidetribunen, East Stand, og dette reduserte midlertidig tilskuerkapasiteten til rundt 14 000. Det nye East Stand stod ferdig søndag 22. august 2010, til ligakampen mot Rangers, og kapasiteten på Easter Road er nå 20 250. Den vokale delen av Hibernians supportere foretrekker å kjøpe billett på kortsiden North Stand (The Famous Five Stand) og langsiden East Stand, som faktisk var plassert på en naturlig gressvoll, men gressvollen ble fjernet med byggingen av den nye tribunen. Bortelagets supportere sitter på kortsiden South Stand.
Karl August Haraldsen
Karl August Haraldsen (født 5. april 1889 i Solum i Skien, død 9. mars 1959 i Oslo ) var en norsk konfeksjonshandler og disponent. Han var far til dronning Sonja av Norge.
Haraldsen var sønn av skipskaptein Halvor Haraldsen (1854–1931) og Karete Josefine Nilsen (1854–1939). Han vokste opp i Solum (nå Skien). Senere ble han innehaver av og disponent i damekonfeksjonsforretningen Karl A. Haraldsen AS i Oslo sentrum.
Easter Road
Stadion
Med en kapasitet på 20 250 sittende tilskuere er Easter Road for øyeblikket det femte største stadionet i Skottland og det største stadionet som brukes bare til fotball i Edinburgh. Rekorden for antall tilskuere på Easter Road ble satt 2. januar 1950, da 65 860 betalende tilskuere var der for å se lokalderbyet mot Heart of Midlothian. Lenge var selve gressmatten kjent for en betydelig helling, men denne ble fjernet etter 1999/2000-sesongen. Hibernian-supporterne kaller sitt stadion for «The Leith San Siro», med en henvisning til AC Milans stadion i Italia.
Karl August Haraldsen
22. mai 1920 giftet han seg med Dagny Ulrichsen, fra Marensro i Skien. De flyttet senere til villaeiendommen Tuengen allé 1 B på Vinderen i Oslo. Ekteparet Haraldsen ble første gang foreldre i 1921, til sønnen Haakon Haraldsen (stefarfar til Pia Haraldsen), deretter i 1924 til Gry Henriksen (mor til Dag Swanstrøm som tidligere var administrerende direktør i Synnøve Finden). I 1929 fikk de sønnen Karl Herman, som omkom i en båtulykke i 1936. 4. juli 1937 ble datteren Sonja født som i 1968 giftet seg med kronprins Harald og ble Norges kronprinsesse.
Easter Road
Stadion
Før Taylor-rapporten krevde at alle stadioner i de to øverste ligaene i Storbritannia skulle inneholde bare sitteplasser, hadde Easter Road store områder for ståplasser på tre av stadionets fire sider. Det betydde at tilskuerantallet uten problemer kunne være rundt 60 000. Det gamle East Stand (før byggingen av tak på slutten av 1950-tallet) var særlig kjent for sin enorme kapasitet.
Karl August Haraldsen
Karl August Haraldsen døde i 1959, og ble gravlagt på Ris kirkegård hvor hans kone også ble bisatt 35 år senere i 1994.
Easter Road
Stadion
Etter at sir Tom Farmer tok kontroll over Hibernian F.C. i 1991, gjennomgikk Easter Road en omfattende fornyelse for å tilfredsstille kravene i Taylor-rapporten. Tribuner bak begge målene (The Famous Five Stand og South Stand) ble bygget i 1995, og de erstattet en ståtribune med tak på den nordlige enden (som var kjent som «The Cowshed») og en ståtribune uten tak i sørenden (kjent som «The Dunbar End»). The West Stand, som har en kapasitet på 6 500 tilskuere med en design som er tilsvarende tribunene i nord og sør, ble bygget i 2001 for å erstatte den aldrende hovedtribunen. Stadionet har egen restaurant og konferansesaler under West Stand og Famous Five Stand (North Stand). Baren «Behind the Goals» i nordenden er en av de største barene på kampdager i hele Storbritannia.
Dušan Kuciak
Kuciak har spilt for flere andre klubber i sin karriere, blant annet West Ham United og MŠK Žilina.
Landslaget
Han ble tatt ut til Fotball-VM 2010 i Sør-Afrika.
Han ble tatt ut i s EM-tropp til EM i fotball 2021.
Guy Debord
Guy-Ernest Debord (født 28. desember 1931, død 30. november 1994) var en fransk filosof, forfatter, eksperimentell filmregissør og radikal samfunnskritiker. Han var influert av kunstneriske retninger som dadaisme og surrealisme, og regnes som en av grunnleggerne av lettrismen (1952) og situasjonismen (1957). I en kort periode var han også medlem av gruppen Socialisme ou Barbarie.
Liv
Guy Debord ble født i 1931 i Paris. Faren døde da han var ung, og han vokste opp sammen med bestemoren i en rekke middelhavsbyer. Som ung ble han regnet som uregjerlig, og han avbrøt jusstudiene sine i Paris for å begynne et liv som revolusjonær poet, forfatter og filmprodusent. I 1952 grunnla han, sammen med Gil J. Wolman, gruppen Lettrism International. I 1957 var han med på å grunnlegge den politisk og kunstnerisk radikale gruppen Situationism International (SI), og han ledet denne gruppen frem til han oppløste den i 1970. Gruppen regnes for å ha hatt stor innflytelse på mai-opprøret i Paris i 1968, og Debords hovedverk «La Société du spectacle» utgitt i 1967 regnes for selve katalysatoren for opprøret.
Debord tok sitt eget liv i 1994.
Filosofi
Med boken «La Société du spectacle» («Skuespillsamfunnet»; eng. Society of the Spectacle – 1967) utviklet Debord en skarpt kritisk analyse av det moderne samfunnet. I denne beskrives det moderne menneskets liv som foregående på en rekke scener, hvor både gjenstander, andre personer, hendelser og oppnåelser i individenes liv får en symbolverdi uavhengig av disses faktiske innhold. I skuespillsamfunnet blir denne symbolverdien feiltolket til å være objektet selv.
I Debords analyse kjennetegnes skuespillet blant annet ved en konstant higen etter mål som det kun gir en tom tilfredsstillelse å oppnå; symbolet har blitt feiltolket til å være ensbetydende med innholdet, og oppnåelser svarer derfor sjelden til forventningene. Resultatet blir et endeløst jag etter nye oppnåelser. Tilsvarende feiltolkning skjer også innen alle andre menneskelige erfaringsområder, og skuespillsamfunnet blir både et rammeverk for tilværelsen og et slør denne tolkes gjennom.
Debord beskrev skuespillsamfunnet som et organisk og konstant selvutviklende fenomen. Under forskjellige styresett og ideologier får det forskjellig uttrykk og form tilpasset styresettet, men dets undertrykkende og kontrollerende funksjon er likevel tilsvarende. Han satte et skille mellom det konsentrerte skuespillet, som man kunne observere innen 1900–tallets fascistisk, nazistisk eller kommunistisk styrte nasjoner, og det diffuse skuespillet, som var observerbart innen det vi gjerne kaller «vestlige styresett».
I 1987 utgav Debord oppfølgeren til Skuespillsamfunnet, Comments on the Society of the Spectacle. Der introduserte han begrepet det integrerte skuespillet, som han mente hadde overtatt både for det konsentrerte og for det diffuse skuespillet, og som kan observeres som et globalt fenomen.
Debords filosofi har blitt regnet for å være en oppdatering og videreutvikling av marxisme, og den har hatt stor innflytelse på senere intellektuelle og sosialkritiske miljøer. Hovedsakelig er den kjent for å utvide Marx' syn på fremmedgjøringen mellom arbeidere og produksjon/produkt i et kapitalistisk samfunn til å omfatte fremmedgjøring også innen alle andre områder av livet.
Situasjonismen skiller seg fra kommunismen ved at det hevdes en revolusjon må komme nedenfra. Det hevdes at en revolusjon utført av partiet, eller lignende, kun vil gi ytre endringer og skape nye former for undertrykkelse, og at det bare er individet selv som kan endre sitt liv.
Orleans County (New York)
Orleans County er et fylke i den amerikanske delstaten New York. Fylket hadde en befolkning på 42 883 i 2010. Fylkessete i Orleans County er byen Albion. Orleans County er oppkalt etter det franske kongehuset House of Orleans.Fylket er en del av Rochester storbyområde og ligger i den vestre delen av delstaten New York. Eriekanalen passerer igjennom Orleans County fra øst til vest, midt i fylket.
Orleans County grenser til Ontariosjøen i nord, fylket Niagara County i vest, Erie County i sørvest, Genesee County i sør og Monroe County i øst.
Speisa
Speisa (originaltittel: Spaced) er en engelsk situasjonskomedie som ble produsert og sendt på Channel 4 mellom 1999 og 2001. Serien ble skapt av de britiske skuespillerne Simon Pegg og Jessica Hynes, og serien fikk to BAFTA-nominasjoner og en Emmy-nominasjon før den ble avsluttet.
Hver episode inneholdt en mengde referanser til andre kulturfenomener, særlig andre TV-serier, tegneserier og videospill. Dette har ført til at serien har fler fans nå, enn da den gikk på TV. Både Simon Pegg og regissør Edgar Wright har ofte snakket om at en tredje sesong, eller en julespesial, av serien vil komme.
Bakgrunnshistorie
Tim Bisley (Pegg) og Daisy Steiner (Hynes), to londonere i 20-årene, møtes tilfeldig i en café mens de begge er på husjakt. Til tross for at de nesten ikke kjenner hverandre, later de som om de er et par for å få leie en stor og veldig billig leilighet. Leiligheten leies ut av Marsha Klein, som også leier ut en leilighet til den eksentriske kunstneren Brian Topp (Mark Heap). Andre faste besøkende i leiligheten er Tims bestevenn Mike Watt (Nick Frost), og Daisys venninne Twist Morgan (Katy Carmichael). Episodene handler stort sett om hvordan våre helter takler livet mens de finner ut hva de skal gjøre med det, samtidig som de havner i surrealistiske situasjoner. I tillegg slår det gnister mellom Tim og Daisy, som hele tiden må late som om de er et par overfor Marsha.
Tim Bisley
Tim prøver er en håpefull tegneserieskaper, skateboarder og science-fiction (særlig den originale Star Wars-trilogien) fan. Han er ofte gretten og kortluntet, særlig siden han ble dumpet i første episode av kjæresten Sarah etter at hun ble sammen med sjefen sin Duane Benzie, som også var Tims venn. Han jobber med en tegneserie om en gutt som blir utsatt for et eksperiment fra en gal doktor, som gjør at han blir forandret til en mutant-bjørn. Men av frykt for å bli ledd av, tør han ikke prøve å selge den. Et traumatisk forsøk på å kurere han for hundeskrekk som barn, gjør at han nå er redd for hunder, lyn og bambus. I tillegg blir han veldig aggressiv av å spise Twiglets. Mens han venter på å bli voksen, jobber han i en tegneseriebutikk drevet av Bilbo Bagshot.
Daisy Steiner
Daisy vil gjerne jobbe som skribent, men bruker mesteparten av sin energi til å unngå å faktisk gjøre noe arbeid. Hun er alltid positiv og entusiastisk, i motsetning til sin samboer. Hun regner seg selv som ganske intellektuell, og har en tendens til å tilføre enhver samtale en uant mengde pjatt. I løpet av serien, blir hun dumpet av kjæresten sin, som studerer i Hull. Hennes høyeste ønske er å se Taj Mahal.
Marsha Klein
Marsha er evig brisen, og aldri langt unna en sigarett og en flaske vin. Hun var en gang et lovende atlet, men en skade fikk henne til å bli groupie istedenfor. En lang rekke ekteskap har gitt henne tenåringsdatteren Amber, som hun krangler med hele tiden. Hun har et erotisk øye til Brian, som i en periode betalte husleie med noe annet enn penger. Hun er overlykkelig over å få unge mennesker i huset.
Brian Topp
Brian er en lavmelt og ganske pretensiøs konseptkunstner. Han gir et inntrykk av å være psykotisk og sosiopatisk, men han er bare sjenert. Hans baserer kunsten sin på sinne, frykt, smerte og aggresjon. Så når han blir lykkelig sammen med Twist, kan han ikke lengre skape. Han later som om han er advokat overfor moren, uten å vite at hun drømmer om en kunstnersønn.
Mike Watt
Mike er Tims bestevenn. Hans største ønske er å bli med i hæren, men en ulykke som barn gjør at han ikke kommer inn. Derfor prøver han å komme inn i reservestyrkene, som han ble kastet ut av etter å ha stjålet en stridsvogn og prøvd å invadere Paris. Dette medfører omveier gjennom blant annet speideren.
Twist Morgan
Daisys venninne, som ifølge Tim enten er søt og dum eller et ondt geni. Hun jobber innen mote, det vil si på et vaskeri. Hun lar ingen sjanse til å kommentere Daisys klær eller vekt gå fra seg, og det er uklart hvorfor de i det hele tatt er venner.
Priser
I 1999 vant Jessica Stevenson en British Comedy Award for beste kvinnelige nykommer. Simon Pegg var nominert for beste mannlige nykommer. Året etter ble serien nominert til beste sitcom under BAFTA. I 2001 fikk Jessica Stevenson nok en British Comedy Award, denne gang for beste kvinnelige TV-skuespiller. Serien ble også Emmy-nominert det året.
Hattonchatel Chateau
Slottet Château de Hattonchâtel er et slott i Vigneulles-lès-Hattonchâtel i departementet Meuse i Frankrike.
Det prektige slottet ble bygget i det 9. århundre av Hatton, biskopen i Verdun, hvilket navn det bærer, på en bergrygg med utsikt over dalen ved Seinen. Denne strategiske posten ble samlingstedet for biskoper og samtidig deres hovedsete inntil 1546. På svenskenes tilbaketokt i 1636 beleiret og brente de det meste av byen.
Monte Santo do Tocantins
Monte Santo do Tocantins er en kommune i delstaten Tocantins i nordregionen av Brasil.
Rolf Nesch
Rolf Emil Rudolf Nesch (født 7. januar 1893 i Oberesslingen i Württemberg, død 27. oktober 1975) var en tysk-norsk kunstner. Han er mest kjent for sine grafiske arbeider, men arbeidet innen flere disipliner.
Hattonchatel Chateau
Slottet ble også ødelagt under første verdenskrig. Amerikaneren Belle Skinner kjøpte ruinene, hvoretter hun gjenoppbygge slottet i løpet av 1920-årene.
Det autentiske slottet blir i dag benyttet som ferie- og golfhotell, attraktiv og eksklusiv brylluplokalitet og konferansesenter.
Rolf Nesch
Det de fleste først og fremst forbinder ham med er hans originale materialbilder, sammensatt av metallplater og metalltråd, netting, spiker, stein, glass, glimmer, kork, tau, treverk osv. I slutten av 1930-årene utformet han sine kjente fiskebilder, «Jukseflåten» og «Lofotfiskere trekker garn». Med utgangspunkt i en serie grafiske blad fra 1938 fullførte han i 1965 det 11 meter lange og 3 meter høye dekorative felt «Sildefiske» i Indekshuset i Oslo, et verk som på 70-tallet ble regnet som det rikeste arbeid i norsk monumentalkunst etter krigen.
Under første verdenskrig var Nesch soldat og ble såret. Nesch kjøpte gården Rud ved Ål i Hallingdal i 1951, hvor han bodde og arbeidet resten av livet. I Ål ble det i 1993 åpnet eget Nesch-museum.
Paiton PLN kullkraftverk
Paiton PLN kullkraftverk er et kullkraftverk i regionen Øst-Java i Indonesia. Det har en installert produksjonskapasitet på 1460 MW fordelt på 3 blokker/turbiner. Operatør er Pembangkitan Jawa Bali Co.
Anlegget ble utbygd i årene 1990–1994 med 2 x 400 MW blokker. I 2007 ble det inngått avtale om levering av én kinesisk 660 MW-blokk innen utløpet av 2009. Brenselstypen er brunkull (lignitt).
Fantegå
Fantegå betyr at en arbeidstager unnlater å møte på jobb eller forlater arbeidet, uten å arbeidsgiver varsle om det.
Paiton PLN kullkraftverk
I tillegg ligger det statlige Paiton kullkraftverk på samme sted, med en installert effekt på 2 560 MW.
Fantegå
Normalt har en arbeidstager plikt til å varsle arbeidsgiveren om fravær fra arbeidet, også om fraværsgrunnene er legitime. Å fantegå er et brudd på arbeidsavtalen.
Dossering
thumb|right|Dossering i [[velodrom]]
Dossering (av latin dos = rygg) er det tekniske uttrykket for hvor stor helningsvinkel eller overhøyde en veibane eller et jernbanespor har i en kurve. Hensikten med dosseringen er å hindre ulykker, at kjøringen skal være mer komfortabel, og - for jernbanens del - redusere slitasjen på sporene. Jo skarpere en kurve er, og jo høyere hastighet veien eller banen er beregnet på, dess større skal dosseringen være.
Årsaken til at kurver er dossert, er at ved kjøring i en kurve vil kjøretøyet bli utsatt for en sentrifugalkraft som virker utover fra kurvens sentrum. Størrelsen på denne sentrifugalkraften øker med kvadratet av hastigheten og er omvendt proporsjonal med kurvens radius. Veibanen eller jernbanen skal derfor også være dossert etter den hastighet som er påregnelig på strekningen. Ved planleggingen av veier kalles dette for dimensjonerende hastighet.
I teorien skal banen eller veien ha en helningsvinkel som gjør at resultantkraften av tyngdekraft og sentrifugalkraft har en retning som er vinkelrett på banen. Hvis biler (eller tog) passerer i forskjellige hastigheter, er dette ikke mulig i praksis. Dosseringen er også høyst merkbar hvis en bil eller et tog stanser i en krapp kurve. Et kjent eksempel fra norske jernbaner er Kolbotn stasjon på Østfoldbanen.
Også på en rett veistrekning vil begge kjørebanene være svakt dossert fra midten av veien og ut til hver veikant, men hensikten her er å sikre avrenningen, slik at regnvann ikke samles i veibanen.
Dosserte kurver brukes også på travbaner og sykkelbaner (velodromer).
Steven Adler
Steven Adler (født Michael Coletti 22. januar 1965 i Cleveland i Ohio) er en amerikansk trommeslager. Han er kjent for å ha spilt trommer i hardrock-bandet Guns N' Roses.
Adler slet lenge med rusmiddelavhengighet. Han skal ha begynt med narkotika da han var elleve år gammel. Like før innspillingen av «Civil War» sluttet han brått med heroin, og abstinensene gjorde ham svært dårlig. Hans manager tok ham da til en lege som gav ham en opiat-blokker, noe som gjorde ham enda dårligere. Innspillingen av «Civil War» tok svært lang tid på grunn av Adlers tilstand, og han ble derfor erstattet med Matt Sorum i 1990. Adler saksøkte bandet og ble tildelt to millioner dollar.
I 1996 ble Adler rammet av hjerneslag etter å ha tatt en «speedball», det vil si en blanding av heroin og kokain, noe som resulterte i midlertidig lammelse av den venstre siden av ansiktet og gav ham en taleforstyrrelse. Inntil 2010 skal han ha fått to hjerteinfarkt, overlevd tre selvmordsforsøk og tatt 28 overdoser.
Før Guns N' Roses spilte han med Slash og Duff McKagan i bandet Road Crew. Da Velvet Revolver ble dannet i 2002 ønsket han å fortsette å spille med sine tidligere Road Crew-musikere, men dette ble ikke noe av. Istedenfor dannet han bandet Adler's Appetite året etter.
I juli 2008 ble Adler arrestert for besittelse av narkotika og ble dømt til behandling på et rusbehandlingssenter.
I 2008 deltok Adler i reality-serien Celebrity Rehab With Dr. Drew og oppfølgeren Sober House i 2009.
I 2011 dannet Adler det eponyme bandet Adler, og i 2012 gav de ut albumet Back from the Dead. Bandet ble oppløst i 2017.
I 2012 ble Adler innlemmet i Rock and Roll Hall of Fame som medlem av Guns N' Roses.
Pittsburgh
Pittsburgh er den nest største byen i den amerikanske delstaten Pennsylvania. Bykjernen ligger på deltaet mellom elvene Monongahela og Allegheny, som danner elven Ohio. Deltaet blir kalt Det gyldne triangel. Det er her skyskraperne står, og ytterst på deltaet ligger Point State park.
Pittsburgh er kjent som en industriby, og ligger i et område med store forekomster av kull. Kull og stålproduksjon er byens byggestener. Senere har helse, utdanning, teknologi, og økonomi overtatt som byens drivkrefter. Kjente bedrifter som Alcoa og H. J. Heinz Company har hovedsete i Pittsburgh.
Historie
Byen er grunnlagt av general John Forbes og oberstløytnant George Washington i 1758 etter at de satte i gang med byggingen av Fort Pitt et lite stykke fra det ødelagte Fort Duquesne, som franskmennene hadde holdt i krigen mot franskmenn og indianere. Det nye fortet fikk navn etter den britiske politikeren William Pitt den eldre. Byen fikk derav navnet "Pittsborugh". Fra 22. april, 1794 ble dagens skrivemåte offisielt tatt i bruk, selv om det var i bruk tidligere også. General Forbes var skotsk, så det kan tenkes at Pittsburgh hadde samme uttale som en skotte vil uttale Edinburgh (Edinbrah – Pittsbrah – /ˈpɪtsb(ə)rə/ (PITS-brə eller PITS-bə-rə)).
Sport
Pittsburgh er også kjent som City of Champions for sine sportlag. Disse er:
Kallenavn
Byen har flere kallenavn.
Dušan Perniš
Dušan Perniš (født 28. november 1984 i Nitra) er en slovakisk profesjonell fotballspiller som spiller for den skotske fotballklubben Dundee United. Han spiller keeper, og er også en del av. Perniš har spilt for flere andre klubber i sin karriere, blant annet MŠK Žilina og ZŤS Dubnica fra Slovakia.
Han ble tatt ut til Fotball-VM 2010 i Sør-Afrika.
Komsa (Dronning Maud Land)
Komsa er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger mellom Komsbreen og Salen og høyeste punkt måler 2960 moh.
Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet har navn etter den samiske vogga som kan bæres på ryggen, komse.
Tjenare kungen
Tjenare kungen er en svensk dramakomedie fra 2005 regissert av Ulf Malmros. Filmen er basert på Brita Svenssons roman Lucia i svart og tar for seg et svenske punkrock-miljøet på starten av 1980-tallet.
Filmen fikk en guldbagge for beste regi.
De norske anmelderne var ganske godt fornøyd. Den fikk terningkast fem fra FilmMagasinet, fire fra VG, Aftenposten og Dagbladet, og tre fra Dagsavisen.
Handling
Filmens handlinger lagt til 1982, og omhandler svenske ungdommer i et punkmiljø som holder på å dø ut. Abra (Hovedperson) har sans for punkmusikk og oppfører/kler seg sådan. Abra bor i lille Billingsfors men kjenner ikke mange der. Hun stikker til Göteborg for å møte likesinnede. Hun blir kjent med Millan, og de bestemmer seg for å lage punkband. Helst skal det kunne bli en singel før jul. Veien dit er tøff, og byr på små og store problemer – hva gjelder kjærlighet, jobb, vennskap, spillejobber og penger.
Heine Jensen
Heine Ernst Jensen (født 11. februar 1977 i Thisted) er en dansk håndballtrener, som er landslagssjef for det kinesiske kvinnelandslaget og det norske klubblaget. Som spiller har han blant annet spilt i Norge, hvor han spilte for Stord Handball.
Jensen har siden 2006 vært kjæreste med tidligere Sola, Tertnes og Leipzig-spiller Mette Ommundsen.
Trenerkarriere
Jensen har vært tidligere vært trener i Stord og Sola Håndball.
I 2007 ble kjæresten Mette Ommundsen klar for HC Leipzig, og Jensen ble trener for rekruttlaget SV Union Halle-Neustadt.
Det tyske håndballforbundet løste Jensen fra sin kontrakt som hovedtrener i HC Leipzig 25. mars 2011, og engasjerte han som trener for det tyske kvinnelandslaget ut 2012.
Jensen hadde begge jobbene frem til 30. juni 2011, etter dette har han kun hatt ansvaret for kvinnelandslaget.
Jensen ledet Tyskland for første gang i et mesterskap under Håndball-VM 2011 for kvinner‎ i Brasil.
Mathias Lillmåns
Mathias «Vreth» Lillmåns (født 30. august 1982) er vokalisten for det finske bandet Finntroll,og har vært det siden 2006. Før han kom til Finntroll var han i band som Carnaticum, Chthonian, Degenerate og Twilight Moon.
NM i bandy 1921
Det niende norgesmesterskapet i bandy ble vunnet av Ski- og Fotballklubben Trygg etter finaleseier 1-0 mot Ready. Dette er Tryggs eneste finaleseier på 11 forsøk. Norgesmesterskapet ble arrangert som utslagsturnering, og det deltok 12 klubber.
1. runde
23. januar:
2. runde
30. januar:
Semifinaler
20. februar:
Finale
Søndag 27. februar 1921, Dælenengen, Oslo.
Wally Schirra
Walter Marty Schirra jr. (født 12. mars 1923 i Hackensack, New Jersey, død 3. mai 2007 i Rancho Santa Fe, California) var en amerikansk astronaut. Han var en av de opprinnelige «Mercury Seven» utvalgt i 1959 til det amerikanske Mercury-programmet. Schirra var med på tre ulike NASA-prosjekter, hhv Mercury-programmet, Gemini-programmet og Apollo-programmet.
Romferder
Schirra var backup for Mercury-Atlas 7 og Gemini 3.
Oswego County
Oswego fylke er et fylke i den amerikanske delstaten New York.
her ligger det store Sithe Independence gasskraftverk med effekt på hele 1.131 MW.
VM i curling for menn 1974
Curling-VM for herrer 1974 ble arrangert 18. mars – 23. mars 1974 i Allmend Eisstadion i Bern i Sveits.
Eksterne lenker
WCF Statistics
Monte do Carmo
Monte do Carmo er en kommune i delstaten Tocantins i nordregionen av Brasil.
Grunnkretser i Bø kommune i Nordland
Grunnkretser i Bø kommune i Nordland er delområder og grunnkretser som seksjonerer Bø kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Imperial British East Africa Company
IBEAC hadde kontroll over et område på 639 000 km2 på østkysten av Afrika, med senter på 39° øst og ekvator. Fra 1890 hadde det også kontroll over Uganda. 1. juli 1895 ble administrasjonen av Britisk Øst-Afrika ble overført til utenriksdepartementet, og i 1896 ble også administrasjonen over Uganda overført dit.
Selskapets korte historie
Tidlig på 1880-tallet begynte stormaktene i Europa å kjempe om å ta kontroll over de ukoloniserte områdene i Afrika. Ett av disse områdene var sultanatet Zanzibar og innlandet i Øst-Afrika. Dette området fikk både tysk og britisk oppmerksomhet. Man kom til en felles enighet i 1886 og inngikk en avtale der man slo fast hvilke områder de to landene skulle legge under seg. Tyskland skulle ta det som i dag er Tanzania mens Storbritannia skulle ta det som i dag er Kenya og Uganda.
På samme tid fokuserte Storbritannia også på å skaffe seg land i det sørlige Afrika, noe som gjorde at man var nølende med å ta på seg fullt ansvar for den nyanskaffede regionen. For å lette på den potensielle administrative byrden vurderte man å a et kommersielt selskap få administrere og utvikle det østlige territoriet. I 1888 fikk William Mackinnon og Imperial British East Africa Company denne rettigheten.
IBEAC fikk ansvaret for området som gikk fra østkysten av Afrika til Uganda, helt til den nordvestre bredden av Victoriasjøen.
Bortsett fra det forventede arbeidet med å administrere området og eksportere varer og regulere landbruk, var hovedoppgaven til IBEAC å gjøre forarbeidet til en jernbane som skulle forbinde det østlige området rundt Mombasa med området rundt Victoriasjøen. Selskapet hyrte inn James Macdonald som ble assistert av John Wallace Pringle, begge offiserer i det britiske ingeniørkorpset. Disse skulle gjøre undersøkelser i 1891-92 og rapporterte at Kikuyuland ville være formålstjenlig for europeiske bosettinger, IBEAC hadde ikke kapital til å starte noe arbeid. IBEAC startet derimot i 1890 å bygge en vei som fikk navnet Mackinnon-Sclater road. Dette var en 970 kilometer lang oksekjerrevei fra Mombasa til Busia på grensen til Uganda.
Konflikten skulle bli selskapets siste misgrep. IBEAC slet allerede med finansene på grunn av tollproblemer, og pengene brukt på striden gjorde at de stort sett gikk konkurs. Dette gjorde det klart at selskapet ikke var i stand til å fortsette sine dårlige forsøk på å kolonisere Øst-Afrika.
British East Africa Company viste seg å være et ineffektivt virkemiddel for å la kommersielle aktører administrere over koloniserte områder. Det var derfor uunngåelig at den britiske regjeringen i 1894 erklærte Uganda et protektorat og fratok IBEAC alt ansvar.
Hoveddelen av Mackinnon-Sclater-veien ble gjort ferdig av britiske styresmakter etter at IBEAC var ute av bildet. De bygde også jernbane i Uganda til Kisumu ved Victoriasjøen mellom 1896 og 1901. SS «William Mackinnon» kom til Kisumu i deler i 1898, ble sjøsatt i 1900 og, som jernbanen, kom i tjeneste i 1901.
Ole Bremseth
Ole Bremseth (født 2. januar 1961) er en norsk tidligere skihopper. Bremseth representerte Hokksund Idrettslag.
I VM på ski i nordiske grener 1982 i Oslo vant Bremseth gull i lagkonkurransen i Holmenkollbakken sammen med Johan Sætre, Per Bergerud og Olav Hansson. Individuelt vant Bremseth en bronsemedalje i hopp normal bakke i Midtstubakken etter Armin Kogler, Østerrike og Jari Puikkonen, Finland.
Muricilândia
Muricilândia er en kommune i delstaten Tocantins i nordregionen av Brasil.
Adrian av Canterbury
Adrian (antagelig død 9. januar 710 i Egypt) var en utvalgt erkebiskop av Canterbury som avslo embedet og ikke tiltrådte.
Bakgrunn
Hadrian (Adrian) ble født en gang i den første halvdel av 600-tallet ca. 750 kilometer vestenfor Nilen i det som den gang var i det greskspråklige bysantinske rike. I en alder av omkring ti år måtte han flykte fra de invaderende arabere til Napoli.
Senere begynte han et munkeliv i et kloster på øya Nisida. Der lærte han seg latin og fikk teologisk, pastoral og liturgisk utdannelse. Etter få år ble han utnevnt til klosterets abbed.
Hos keiser og pave
På denne tid ble han kjent med keiser Konstans II av østromerriket. I 663 kom Konstans til Napoli mens hans militære styrker forsøkte å gjenerobre hele den italienske halvøy. Keiser Konstans gjorde flere ganger bruk av Adrian som sin sendemann. Da Konstans en gang besøkte Roma presenerte han abbed Adrian for den daværende pave, Vitalian. Paven ble åpenbart begeistret og tok ham til sin rådgiver.
Erkebispestolen i Canterbury
Hadrian og Theodor brøt ikke opp samtidig på sine reiser til England. Theodor kunne reise allerede i 669 med skip til England. Hadrian ble imidlertid heftet av den frankiske husmester Ebroin; han holdt ham tilbake i den tro at Hadrian hadde et politisk oppdrag som ikke var frankerne tilpass. Hadrian ankom således ikke Canterbury før i 670.
Hadrian ble ved sin ankomst i 670 gjort til abbed for benediktinerklosteret St. Peter og Paul's i Canterbury.
Han døde den 9. januar 710.
Euston stasjon
Euston er en jernbane- og undergrunnsstasjon i London. Tre forskjellige jernbaneselskap betjener jernbanestasjonen; Virgin Trains, London Overground og First ScotRail.
Undergrunnsstasjonen betjenes av Victoria-linjen, og begge grenene på Northern-linjen. En annen undergrunnsstasjon i nærheten, Euston Square, betjener de grunne linjene Circle, Hammersmith & City og Metropolitan.
Historie
Den 12. mai 1907 åpnet City and South London Railway (C&SLR, senere Bank-grenen av Northern line) en stasjon på Euston, som endestatjon for en forlengelse fra Angel. Den underjordiske stasjon ble anlagt som en C&SLR-typestasjon med en enkelt øy-perrong med spor på hver side i en stor tunnel. Stasjonsbygningen var beliggende på Eversholt Street øst for London and North Western Railways fjerntogsstasjon og hadde forbindelse til perrongene med heiser og trapper i perrongens vestlige ende.
Charing Cross, Euston and Hampstead Railway
Den 22. juni 1907 åpnet Charing Cross, Euston and Hampstead Railway (CCE&HR, senere Charing Cross-grenen av Northern line) mellom Charing Cross, Highgate og Golders Green.
De opprinnelige planer for ruten var at den skulle kjøre utenom Euston i en mer direkte linjeføring til Camden Town. Spørmålet om logikken i å kjøre utenom en travle jernbanestasjonen og de mange potensielle kunder ble imidlertid stilt tidlig, og ruten ble revidert så fjerntogsstasjonen også ble betjent. Stasjonsbygningen ble anlagt vest for fjerntogsstasjonen med den karakteristiske røde glaserte terracottafasade for stasjonene som Leslie Green tegnet for CCE&HR.
Anlegg av skiftemulighet
Selv om de var bygget og opprinnelig drevet som to separate stasjoner av de to selskaper, var C&SLR- og CCE&HR-perrongene så tilstrekkelig tett på hverandre at en dyptliggende skiftemulighet ble anlagt mellom perronerne kort tid etter åpningen. En transfertunnel ble anlagt fra nær C&SLR-heisene til den østlige ende av CCE&HR-perrongene.
Samtidig ble snlagt en annen gangtunnel fra transfertunnelen til et nytt sett heiser (og nødtrapper), som førte opp til selve fjerntogsstasjonen. Selv om selskapene fortsatte med å vedlikeholde sine egne separate innganger og heiser, ble det hurtig klart at vedlikehold av tre innganger så tett på hverandre var unødvendig. Stasjonsbygningene ble lukket, noe som gjorde at inngangen på fjerntogsstasjonen skulle betjene begge ruter. De opprinnelige utganger ble imidlertid bevart for ventilasjonens skyld. C&SLR-bygningen, som hadde et omfattende marokkansk design, ble imidslertid revet ned for å gi plass til et byggeprosjekt.
Northern line
I 1913 kom de to baner under et felles eierskap da Underground Group, som allerede eide CCE&HR, overtok C&SLR. Planer om å forlenge begge linjer og skape ytterligere forbindelser på Camden Town og Kennington, så tog kunne kjøre fra hvilken som helst av de to nordlige endestasjoner og via hvilken som helst av de to grener til den sørlige endestasjon, ble lagt før første verdenskrig.
Arbeidet med å modernisere og forstørre C&SLR-tunnelene, som opprindelig var anlagt med en mindre diameter enn CCE&HR, lukket banen mellom Moorgate og Euston fra 8. august 1922 til 20. april 1924. Den nye forbindelse til Camden Town ble åpnet sammen med de gjenoppbyggede C&SLR-tunneler. Forlengelsene til Edgware i 1923-24 og til Morden i 1926 medførte at den kombinerte bane fikk navnet Morden-Edgware Line. Dette ble endret til Northern Line i 1937.
Øst for Euston er det en forbindelsestunnel fra den nordgående Bank-gren (tidligere kalt City-grenen etter City & South London Railway) til den nordgående Piccadilly line-tunnel like sør for King's Cross St. Pancras. Gjenoem denne forbindelse, kalt King's Cross Loop, kan et tog på den nordgående Piccadilly line-perrong på King's Cross St. Pancras kjøre mot sør og komme inn til den nordgående Bank-gren-perrong på Euston. Likeledes, gjennom en forbindelse kalt Euston Loop, mellom de gamle deler av den nordgående Bank-gren og den sørgående Bank-gren, kan tog komme inn på den sørgående perrong.
Denne forbindelse mellom banene kan benyttes i begge retninger og ble anlagt da C&SLR ble en del av Underground Group i 1913, for å kunne flytte materiell mellom dem. På dette tidspunkt hadde C&SLR ikke noe depot over jorden, og togvogner ble senket ned gjennom en stor elevator på depotet ved Stockwell. Opprindelig ble de tilknyttede sporskifter kontrollert fra et signalanlegg over spor 6 (sørgående Northern line på Bank-grenen). Dette anlegg eksisterer stadig, men blir nå fjernstyrt fra Northern lines kontrolsenter i Cobourg Street. Nå benyttes forbindelsene til å vende tog og til kjøring av vedlikeholdelsestog mellom Northern og Piccadilly lines.
Victoria line
I takt med åpningen av Victoria line og anlegget av den nye Euston fjerntogsstasjon ovenover i 1967, ble stasjonen betydelig utvidet og ombygd for å håndtere stigningen i passadjertall. Victoria lines rute var tegnet for å skape så mange forbindelser til eksisterende linjer som mulig, og til å frigjøre noe av presset på de andre baner, ved at tilby en alternativ rute gjennom det sentrale London. Således ble skiftemulighetene designet til hurtige skift mellem banene ved bruk av cross-platform interchange, der det var mulig. På Euston led den enkelte øy-perrong på Northern lines Bank-gren av voldsom trengel, så det ble anlagt en ny perrong for Bank-grenen i nordgående retning litt sørligere, og det gamle nordgående spor ble fjernet for å gi en bredere sørgående perrong. To nye perronger for Victoria line ble utgravet mellom og parallelt med de opprinnelige og de nye Bank-gren-tunneler, hvortil de er direkte forbundet. Denne oppsetning er usedvanlig: en passasjer somr skifter fra Victoria line til Northern lines Bank-gren eller vice versa finner ut av at toget på den tilstøtende perrong kjører den motsatte retning, men begge er enten nordgående eller sørgående.
En ny biletthall ble anlagt under fjerntogsstasjonens forhall med to sett rulletrapper til erstatning for heisene. Rulletrappene gir adgang til og fra et mellomliggende sirkulationsnivå som gir adgang til Northern line Charing Cross-gren-perrongene og to ytterligere sett rulletrapper. Hvert sett betjener hhv. de nordgående eller sørgående Victoria line og Northern line Bank-gren-perronger. Skift mellom nordgående og sørgående Victoria line og Northern line Bank-gren-perrongene foregår gjennom en gangtunnel på det laveste nivå, for at unngå bruk av rulletrapper. En nødtrapp til det mellomliggende skiftenivå er beliggende midtveis. Den 1. desember 1969 ble hele det nye skiftesystem åpnet og de gamle passadjer ble avlukket. Mange av disse benyttes som ventilationssjakter.
Otsego County (New York)
Otsego fylke er et fylke i den amerikanske delstaten New York.
Iver Horrem
Iver Andreas Horrem (født 1. januar 1977 i Aukra) er en tidligere norsk volleyballspiller.
Horrem spilte både innendørs volleyball (for Kristiansund Volleyballklubb) og sandvolleyball. Han var profesjonell sandvolleyballspiller fra 1999 til 2016. Horrem spilte sammen med blant annet Bjørn Maaseide, etter at Maaseides tidligere partner, Jan Kvalheim, la opp etter OL i 2000. Horrem og Maaseide spilte sammen i fire sesonger (2001–2004), med fire 5.-plasser i World Tour som beste resultat. Duoen ble også nr. 5 i EM 2004 og avlsuttet samspillet med en 19.-plass i OL i Athen 2004
Etter at Maaseide la opp etter OL 2004, spilte Horrem to sesonger sammen med Bård Inge Pettersen. De to hadde to 5.-plasser i World Tour som beste resultat.
Horrem ble i 2006 kåret til verdens beste server i verdensserien av det internasjonale forbundet.
Vinteren 2007 splittet Horrem og Pettersen opp, og Horrem utfordret da Maaseide til comeback. Etter noe betenkningstid bestemte Maaseide for å satse igjen. Den gjenforente duoen debuterte med en 13.-plass i World Tour-turneringen i Shanghai. Frem mot OL 2016, satset Horrem sammen med Geir Eithun. I juni 2016 mislykkes imidlertid laget med å kvalifisere seg til OL, etter et kvartfinaletap i kvalifiseringsturneringen på hjemmebane i Stavanger. Horrem bekjentgjorde i forkant av turneringen at sesongen 2016 ble hans siste. Noen høydepunkter fra det femårige samarbeidet med Eithun er blant annet kvartfinaleplassen fra EM 2013 og seieren i Continental Cup i 2012.
Iver Horrem vant hele 13 medaljer i NM i sandvolleyball, seks av dem gull. Hans første medalje kom i Mandal i 1999, og den siste i Oslo i 2015.
Horrem er også musiker og har gitt ut egen CD. Han ga ut sin første singel og musikkvideo til World Tour-turneringen i Stavanger i 2006.
2. serierunde i Adeccoligaen 2007
2. serierunde i Adeccoligaen 2007 startet den 14. april klokken 16:00 med kampen mellom Molde og Moss. Runden ble avsluttet med syv kamper den 15. april 2007, som alle startet klokken 18:00.